เรื่องร้องเรียน: หมาจรจัดสามสี่ตัวคอยไล่เห่ามอไซค์และจักรยานใต้สะพานตรงยูเทิร์นพอจะจับไปได้ไหมครับ
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ขอเรียนแจ้งว่า…  ปัจจุบันแนวทางการแก้ไขปัญหาสุนัขจรจัดในพื้นที่กรุงเทพมหานคร ได้กำหนดให้มีคณะกรรมการแก้ไขปัญหาสุนัข ประกอบด้วยผู้แทนองค์กรสวัสดิภาพสัตว์ สำนักงานสัตวแพทย์สาธารณสุข สำนักอนามัย และสำนักงานเขต ร่วมลงพื้นที่แก้ไขปัญหา จากข้อร้องเรียนที่ท่านได้แจ้งมาในระบบ สำนักงานเขตบางกอกใหญ่ได้มีหนังสือขอความอนุเคราะห์สำนักงานสัตวแพทย์สาธารณสุข สำนักอนามัย ในการจับสุนัขจรจัดแล้ว และได้ประสานขอความร่วมมือในการแก้ไขปัญหาดังกล่าวไปยังคณะกรรมการแก้ไขปัญหาสุนัขจรจัดทางกลุ่มไลน์แก้ไขปัญหาสุนัขจรจัดอีกทางหนึ่งแล้ว ซึ่งจะได้ติดตามผลและแจ้งให้ทราบต่อไป   #รบกวนท่านกดดาว ให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณค่ะ 🙏🏻🙏🏻
ความเห็นของผู้แจ้ง: สรุปคือรับเรื่องไปแช้ว ส่งต่อเรื่องไปแล้ว ผ่านมาสองเดือนกว่าหมาจรจัดยังอยู่ที่เดิม ระบบราชการไทยๆของจริง หวังว่าเปลี่ยนรัฐบาลราชการจะทำงานให้ดีกว่านี้นะครับ
พื้นที่: แขวงวัดท่าพระ เขตบางกอกใหญ่ กรุงเทพมหานคร